Enz

Enz er en elv i Baden-Württemberg i Tyskland, en av sideelvene til Neckar fra venstre med en lengde på 112 km. 

Enz har to kildeelver, Lille Enz og Store Enz, som har sitt utspring nord i Schwarzwald, sistnevnte ved Enzklösterle. I Calmbach renner de to elvene sammen og danner Enz. Elva renner så gjennom Neuenbürg og Pforzheim, der den renner ut av Schwarzwald, og videre gjennom byene Vaihingen og Bietigheim-Bissingen. De nedre delene av elva går gjennom et vindistrikt. Enz munner ut i Neckar i Besigheim. 

Tidligere var Enz en viktig elv for tømmerfløting.

Kategori:Elver i Baden-Württemberg
Kategori:Rhinens vassdragsområde